O femeie din comuna Benesat a alertat poliția cu privire la faptul că în data de 9 martie o persoană necunoscută și-a abandonat doi căței pe malul unei văi din localitate. În urma verificărilor efectuate, oamenii legii în colaborare cu reprezentanți ai Biroului pentru Protecția Animalelor au identificat persoana responsabilă de abandonul animalelor, fiind vorba de un bărbat de 44 de ani, din localitatea Țicău, județul Maramureș. Pentru fapta comisă, acesta a fost sancționat contravențional, conform prevederilor Legii nr. 205/2004 privind protecția animalelor, cu amendă în valoare de 1.000 de lei.